b'\n_START_ARTICLE_\nLacock\n_START_SECTION_\nZgodovina\n_START_PARAGRAPH_\nLacock je naveden v Domesday Book kot kraj s 160\xe2\x80\x93190 prebivalci, z dvema mlinoma in vinogradom. Opatija Lacock je bila leta 1232 ustanovljena na zemlji\xc5\xa1\xc4\x8du dvorca Ele, grofice Salisburyjske. Vas z dvorcem je nastala za "Boga in sveto Marijo". Lacock je v srednjem veku dobil status trga in razvil uspe\xc5\xa1no industrijo volne. Most Reybridge in plitvina za prehod konj sta bili to\xc4\x8dki pre\xc4\x8dkanja reke Avon do 18. stoletja._NEWLINE_Ob razpustitvi so bili samostan, nepremi\xc4\x8dnine in vas prodani Williamu Sharingtonu, nato pa s poroko preneseni na dru\xc5\xbeino Talbot._NEWLINE_Ve\xc4\x8dina ohranjenih hi\xc5\xa1 je iz 18. stoletja, nekaj je starej\xc5\xa1ih. Ve\xc4\x8d skednjev je iz 14. stoletja, cerkev svetega Ciriaka je iz srednjega veka, gostilna iz 15. stoletja in va\xc5\xa1ki zapor iz 18. stoletja._NEWLINE_Leta 1916 je Charles Henry Fox Talbot zapustil posestvo svoji ne\xc4\x8dakinji Matildi Gilchrist-Clark, ki je prevzela ime Talbot. Posestva \xe2\x80\x93 284 hektarjev, opatijo in naselje \xe2\x80\x93 je Matilda Talbot leta 1944 predala National Trustu. V Lacocku sta dve va\xc5\xa1ki hi\xc5\xa1i, na High Streetu so \xc5\xa1tevilne trgovinice, tudi z \xc5\xbeivili, pekarna, trgovine z darili in trgovina National Trusta.\n_START_SECTION_\nFestival stra\xc5\xa1il\n_START_PARAGRAPH_\nV Lacocku imajo vsako leto festival stra\xc5\xa1il, ki je zelo priljubljen pri obiskovalcih z lokalnega obmo\xc4\x8dja. Vsa zbrana sredstva podarijo osnovni \xc5\xa1oli Lacock.'